Exqrch/javanese-Komodo-pixelgpt huggingface dataset:
Sastra Inggris Kuna Sastra Anglo-Saxon utawa sastra Inggris Kuna iku ngambah sastra sing tinulis ing basa Inggris Kuna nalika mangsa pasca Romawi saka kurang luwih pratengahan abad angka 5 nganti ing Panaklukan Norman taun 1066
Karya-karya iki ngambah "genre" kaya ta tembang wiracarita, hagiografi (babad slira wong suci), kutbah, pretalan saka Alkitab, undhang-undhang, babad, wangsalan, lan liya-liyané
Sakabèhé kaétung ana kurang luwih 400 manuskrip sing isih lestari nganti saiki
Cacah 400 iki korpus sing wigati banget kanggo wong umum lan para pakar
Kalebu ing karya-karya wigati iku tembang "Beowulf", sing wis angraih status wiracarita nasional ing Britania
"Babad Anglo-Saxon" iku sawijining kolèksi awal sajarah Inggris
"Himne Cædmon" saka abad angka 7 iku salah sijining tulisan paling lawas ing basa Inggris sing isih lestari.
Augustinus saka Hippo Aurelius Augustinus, Augustinus Hippo ("Sing akèh ngerti") (13 November 354 – 28 Agustus 430) iku siji santo lan Dhoktor Greja sing misuwur miturut gréja Katulik Roma
Dhèwèké diakoni dadi siji tokoh wigati ing perkembangan agama Kristen Kulon
Ing Gréja Ortodoks Wétan, sing ora nampa kabèh ajarané, dhèwèké racaké diarani "Augustinus Pinaringan Berkah"
Akèh wong Protèstan uga nganggep dhèwèké salah satunggalé sumber pamikiran téologis ajaran Réformasi bab kaslametan lan anugrah
Martin Luther, tokoh obahan Reformasi, akèh diprabawai déning Augustinus (Luther dilatih dadi siji biarawan Augustinian), lan ing jero fokus umum Protestanisme, ngetutaké Augustinus, ing paham dosa asal sing nuntun menyang penilaian pesimis saka sebab lan aksi manungsa kapisah saka Allah
Tulisan-tulisané-kalebu "Pangakonan Augustinus", sing kerep diarani otobiografi Donya Wétan kang kapisan-isih diwaca kalangan amba déning wong-wong Kristen sadonya.
Moskou Moskou (basa Ruslan Москва́ "Moskva") iku kutha krajané nagara Ruslan
Kutha iki nduwé padunung 13,2 yuta jiwa lan jembaré ana 1.081 km²
Moskou sadurungé dadi kutha krajan Fédherasi Ruslan, tau dadi kutha krajan Uni Sovyèt lan Kadipatèn "Agung Muskovy"
Manila Manila ("Maynila" ing basa Filipino) punika kitha krajan Filipina
Kitha punika dumunung wonten ing sisih wétan Lempongan Manila ing pulo paling ageng lan paling lèr Filipina, Luzon
Sanajan taksih wonten sawatawis panggénan tiyang mlarat, kitha punika minangka salah satunggiling kitha kosmopolitan donya lan laladan metropolitanipun dados pusat ékonomi, budaya, pendidikan lan indhustri nagari punika
Manila asring kasebat "Mutiara Orient"
Manila punika laladan metropolitan kanthi sing ndunungi langkung saking 10 yuta jiwa
Metropolis punika kasebat Metro Manila, nanging asring namung dipuncekak dados "Manila" kémawon déning tiyang manca nagari, gadhah 17 kitha lan munisipal
Artikel punika namung mbahas kithanipun; pirsani Metro Manila kanggé artikel bab laladan metropolisipun
Kitha punika minangka kitha paling padat nomer kalih ing Filipina sasampunipun kitha Quezon, tilas kitha krajan Filipina
Manila lan laladan saubengipun dipundadosaken satunggil minangka Metro Manila kanggé nggampilaken pengaturan laladan pertumbuhan super cepat punika
Wekdal punika, kitha lan metropolisipun minangka pusat budaya lan ékonomi
Nanging kitha punika ugi gadhah masalah over-populasi, kemacetan, lan polusi
Manila wiwitanipun wujud satunggiling pemukiman muslim ing sungapan Kali Pasig ing pasisir Lempongan Manila
Salah setunggil perkiraan asal namanipun inggih punika saking ukara "may nilad" ingkang kanthi barès tegesipun "wonten "nilad""
Nilad piyambak artosipun tuwuhan bakau akembang pethak ingkang tuwuh ing laladan punika wau
Wonten ing tengah abad angka 16, tlatah saubengipun Manila dipunpréntah déning tiga rajah inggih punika: Rajah Sulayman lan Rajah Matanda ing komunitas sisih kidulipun Kali Pasig lan Rajah Lakandula ing sisih Lèr
Para rajah wau ugi ngawontenanken gayutan kaliyan Kesultanan Brunei, Sulu, lan Ternate ing Cavite
Taun 1570, satunggiling èkspèdhisi Spanyol ingkang dipunpimpin déning Miguel López de Legazpi dumugi Manila
Andhahanipun, Martín de Goiti, késah saking Cebu lan saduginipun dhateng Manila, dipuntampi déning tiyang Tagalog muslim
Senaos makaten, Goiti tetep nyerang Manila kanthi wadyabala ingkang agengipun 300 orang
Legaz dugi setaun malih lan mujudaken perdamaian kaliyan para rajah
Piyambakipun ndamel satunggiling dewan kutha kanthi anggota 15 jalmi
Intramuros ingkang dipunkubengi déning témbok dipunyasa kanggé nglindhungi para penjajah Spanyol
Tanggal 10 Juni 1574, Raja Phillip II saking Spanyol maringi gelar "Insigne y Siempre Leal Ciudad" ("Distinguished and Ever Loyal City") dhumateng Manila
Manila dados kitha krajan Filipina taun 1595 lan dados pusat perdhagangan pérak trans-Pasifik.
Panji Tisna Anak Agung Pandji Tisna (11 Fèbruari 1908 – 2 Juni 1978), utawi Anak Agung Nyoman Pandji Tisna, utawi I Gusti Nyoman Pandji Tisna, punika katurunan ka-11 saking dinasti raja Buleleng ing Bali Lor, Anglurah Pandji Sakti
Piyambakipun marisi takhta saking bapakipun, Anak Agung Putu Djelantik, ing taun 1944
Wonten buku karanganipun piyambak ingkang asesirah "I Made Widiadi", wonten ing kaca pungkasan dipunsebataken manawi piyambakipun wiwit rumiyin boten kersa dipunangkat dados raja
Amargi bala pendudukan Jepang merlokaken, pramila kanthi peksan piyambakipun dipundadosaken "syucho"
Kanthi kalenggahan raja, ing taun 1946 piyambakipun dados Ketua Dewan Raja-raja se-Bali ("Paruman Agung") lan dados pemimpin Bali ingkang setara kaliyan kalungguhan gubernur
Anak Agung Pandji Tisna ugi pribados ingkang unik, amargi mengku agami Kristen, wonten ing tengahipun masarakat Bali ingkang kathahipun mengku agami Hindhu
Pramila punika, piyambakipun nyerat yèn boten cocog dados raja Buleleng amargi mengku agami Kristen sementawis masyarakatipun mengku agami Hindhu
Taun 1947 piyambakipun kanthi sadar mandhap saking takhta kraton
Kalenggahan raja dipunlajengaken déning rayinipun Anak Agung Ngurah Ketut Djelantik utawi I Gusti Ketut Djelantik ingkang dipunkenal kanthi asma Meester Djelantik ngantos dumugi "pengakuan kedaulatan" Indonesia déning Walandi wonten ing taun 1949 lan Anak Agung Ketut Djelantik dados raja Buleleng ingkang pungkasan
Anak Agung Pandji Tisna séda kaping 2 Juni 1978 lan dipunmakamaken kanthi upacara agami Kristen wonten ing tanah pekuburan pribados ing satunggiling bukit ing dhusun Seraya - Kaliasem ing sisihipun gréja ingkang dipunyasa déning panjenenganipun piyambak
Anak Agung Pandji Tisna gadhah pendidikan formal wonten ing HIS Singaraja lan salajengipun MULO ing Batavia
Déning masarakat, Anak Agung Pandji Tisna langkung dipunkenal minangka pengarang novèl
Roman-romanipun dipunterbitaken déning Balai Pustaka
Sedaya cariosipun mendhet lokasi wonten ing Bali, mliginipun wonten ing tlatah Singaraja, panggénan kelairanipun
Cariyos-cariyos cekakipun kathah dipunamot wonten ing kalawarti "Terang Boelan" ingkang terbit ing Surabaya
Piyambakipun ugi naté nyerat puisi, ing antawisipun "Ni Poetri", ingkang dipunterbitaken déning Sutan Takdir Alisyahbana wonten kalawarti "Poedjangga Baroe" ing Jakarta
Pandji Tisna ugi misuwur minangka tokoh perintis pariwisata Bali, khususipun daerah pasisir lèr
Wonten ing taun 1953 Pandji Tisna milih lokasi Désa Tukad Cebol (sapunika Désa Kaliasem) minangka panggénan peristirahatanipun
Ing mriku piyambakipun nyerat lan nampi tamu-tamu saking lebet lan manca nagari
Panggénan peristirahan wau dipunparingi nama "Lovina", inggih punika cekakan saking tembung "Love Indonesia"
Saksampunipun punika, Pandji Tisna ngadegaken penginapan ing pasisir kilèn Buleleng, lan sadaya tlatah wau salajengipun dados pasisir Lovina
Amargi jasanipun punika Pandji Tisna lajeng dipunaken minangka "Bapak Pariwisata Bali"
Wonten ing taun 2003, Pamaréntah Daerah Bali maringi anugerah kanthi anumerta penghargaan "Karya Karana", minangka pakurmatan jasa-jasanipun tumrap pengembangan pariwisata Bali.
Alas tropis Alas Tropis, (krama: Wana tropis / Wana Jawah Tropis), punika wana ingkang limrahipun dumunung wonten ing caket Garis Katulistiwa, kathahipun wonten ing bawana Asia, Afrika, Amérika Kidul, Amérika Tengah, lan ing Kapuloan Pasifik
Ing salebetipun skéma klasifikasi biome World Wildlife Fund's, wana tropis kalebet satunggiling golongan wana tropis teles (utawi wana tropis lembab ron wiyar) lan saged ugi dipungolongaken minangka wana jawah dhataran andhap katulistiwa ingkang tansah awèt ijem
Wana jawah tropis saged dados panggénan gesang makluk gesang ingkang langkung kathah tinimbang panggénan utawi "biomes" saèsipun kagabung
Pucukipun wit-witan ingkang inggilipun watawis 50-80 mèter lan awujud ron ingkang kathah saged mujudaken prosès warni-warni
Zat organik ingkang dhawah wonten siti lajeng énggal kaurai lan kaproses wangsul dados "nutrièn" ingkang dipunperyogèkaken déning tetuwuhan
Wana Jawah kaciri saking inggilipun curah jawah
Bab punika asring ngasilaken siti ingkang cengkar amargi larutipun zat-zat nutrien
Karisakan bakterial ingkang rikat nyegah akumulasi humus
Konsèntrasi dat tosan lan aluminium oksida déning prosès laterisasi andamel "oxisol" dados awarni abrit cerah lan kadhangkawis nyiptakaken deposit mineral (sepertos: boksit)
Wonten ing lapis ingkang langkung anèm, mliginipun wonten ing tlatah vulkanik, siti tropis saged subur sanget, amargi siti wau wujud wana ingkang asring banjir, saéngga saben taun kagantos déning siti ingkang subur
Wana Jawah minangka panggénan gesang kalihprotigan spésies kéwan lan tuwuhan wonten ing planit punika
Sampun dipunjangka manawi atusan utawi yutan spésies tuwuhan, gegremet, lan mikroorganisme énggal ingkang dèrèng kapanggih, lan dèrèng wonten namanipun wonten ing ngèlmu kawruh
Wana Jawah Tropis ugi asring dipunwastani "Paru-paru donya", nanging dèrèng wonten dhasar ngèlmu kanggé nyarujuki bab punika amargi wana jawah tropis misuwur gadhah oksigin nétral ingkang dipunperlokaken, kanthi prodhuksi oksigin ingkang namung sakedhik Tuwuhan ingkang inggil, ron wiyar minangka tuwuhan ingkang dominan wonten ing wana jawah, amujudaken satunggiling kanopi saking ron, ing sainggiling wana
Tuwuhan ingkang inggil, ingkang dipunwastani "pecungul", saged mecungul ing saknginggiling kanopi
Pérangan inggil kanopi asring mbiyantu tuwuhipun sadhéngah flora ingkang sugih epifit, kalebet tuwuhan anggrèk, "bromeliaceae" (nanas-nanasan), "mosses", lan "lichens", ingkang tuwuh nèmpèl wonten ing pangipun wit-witan
Tuwuhipun tuwuhan ing salebeting wana jawah asring kapenggak déning kirangipun cahya srengéngé wonten ing lumahing siti, lan limrahipun ingkang tuwuh lajeng namung wujud tuwuhan ingkang tolèran dhumateng kawontenan kirang cahya, kados grumbul semak walukar ("shrubs"), tuwuhan bumbu, pakis-pakisan ("ferns"), wit-witan alit, lan wit ingkang saged mrambat manginggil supados pikantuk cahya srengéngé
Langkanipun tuwuhan andhap ing wana jawah andadosaken kéwan utawi jalmi saged mlampah ing salebeting wana
Wonten ing wana ingkang tuwuhanipun asring rontok utawi ing wana ingkang kanopinipun risak, siti ing sangandhapipun asring tuwuh pakis ("vine"), semak walukar lan wit-witan alit ingkang dipunwastani wana grumbul ("jungle")
Suhu ing wana jawah tropis watawis 5°C ngantos 50 °C
Rata-rata suhu watawis 27 derajad Celsius
Wonten sawatawis karakteristik umum bab tuwuhan wana jawah tropis
Jinis tuwuhan wana jawah tropis asring gadhah satunggal utawi langkung ciri-ciri ingkang boten dipungadhahi déning tuwuhan saking tlatah sanèsipun
Kathah jinis tuwuhan ingkang gadhah oyot gantung("flanges/buttresses") ingkang kiyat (lan ngandhut kajeng)
Wiwitanipun dipunpercanten punika kanggé menopang witipun piyambak, nanging sapunika langkung dipunpercanten manawi ginanipun kanggé nyaluraken "nutrien"
Ron ingkang wiyar mujudaken bab ingkang umum tumrap tuwuhan semak ing salebeting wana jawah tropis
Tuwuhan anèm ingkang badhé dados kanopi lan "emergent" utawi pecungul, ugi gadhah ron ingkang wiyar
Nalika sampun nyelaki kanopi, ronipuin lajeng dados langkung alit
Wiyaripun lumah ron mbiyantu nampi cahya srengéngé mliginipun wonten ing lapisan ngandhap lan kirang cahya.
Ron wonten ing lapis kanopi limrahipun langkung alit tinimbang tuwuhan ing lapis ngandhapipun
utawi langkung mrenca kapérang kanggé ngirangi karusakan ingkang dipunakibataken déning angin
Ron tuwuhan ingkang wonten ngandhap asring gadhah wangun gampil ngaliraken toya, kanggé mbiyantu pernapasan lan nyegah tuwuhipun mikroba lan lumut (briopita) ingkang saged ngrisak ron
Karakteristik sanèsipun ingkang langkung asring wonten ing tuwuhan jinis wana jawah tropis ing antawisipun: Lapisan
Wana jawah tropis kapérang dados gangsal pérangan, saben bagéanipun kanthi tuwuhan lan kéwan ingkang bènten-bènten, ingkang biyasa gesang wonten ing pérangan tinamtu
Pérangan kalawau inggih punika: pérangan lapis emergèn, lapis kanopi, pérangan lapis andhap ("understory layer"), pérangan lapis semak ("shrub layer"), lan pérangan dhasar wana
Namung pérangan lapis emergèn ingkang nyata-nyata khas wana jawah tropis, sementawis pérangan sanès karakteripun ugi wonten ing wana jawah sanèsipun wana jawah tropis
Lapis emergèn namung gadhah sauntawis wit-witan ingkang tuwuh saknginggilipun kanopi, kanthi inggil watawis 45–55 m, sanajan kadhang sawatawis wit-witan wonten ingkang inggilipun ngantos 60 m utawi 70 m
Tuwuhan punika kedah tahan dhumateng hawa panas lan angin
Kéwan kados èlang, kupu, kalong lan wanara tinamtu gesang wonten ing lapis punika
Wana jawah tropis miturut sajarah boten njurung sing ndunungi manungsa
Sumber pakan ing salebeting wana manéka warni lan kathahipun manggèn wonten kanopi saéngga sesah mendhetipun
Siti ing wana jawah asring tipis lan kathah mineral
Jawah ingkang asring ugi saged nglarutaken nutrien saking siti ingkang badhé dipunbudidaya kanggé nuwuhaken tetuwuhan
Nanging manungsa taksih saged mbudidaya wana jawah kanggé pakan lan panggénan wonten ing sapérangan pérangan donya
Kathah among tani, mliginipun wonten ing wana Amazon lan New Guinea, pados pakan mliginipun saking kebon ingkang dipundipundamel kanthi mbabat wana lan ajag kéwan lan pados woh-wohan kanggé pakan tambahan
Sanès tiyang ngandharaken yèn sing ndunungi wana jawah punika "pemburu" ingkang gesang saking dhagang produk wana ingkang awis, kados ta: kulit kéwan, wulu, lan madu kaliyan para among tani ingkang gesang ing sajawining wana
Golongan "pemburu" inggih tumut mbudidaya wana nanging manggèn wonten ing padhang suket ing caket wana ingkang gadhah langkung kathah pakan utawi dhaharan
Nanem tuwuhan kanggé pakan lan bumbu
Kopi, kakao, pisang, pelem, katès, apokat, lan tebu sadaya aslinipun saking wana jawah tropis, lan tuwuh ing tlatah tilas wana
Ing tengahan taun-80 lan 90an, 40 yuta ton gedhang dipunkonsumsi saben taun ing donya, sesarengan kaliyan 13 yuta ton pelem
Ekspor kopi saking Amérika Tengah pangaji US$3 milyar ing taun 1970
Sumber usada lan manéka warni kagesangan
Wana jawah tropis asring dipunwastani "apotik donya" ingkang paling ageng, amargi kathahipun obat alam ingkang tinemu wonten ing mriki
Contonipun, wana jawah tropis ngandhut bahan dhasar kanggé metoda kontrasepsi hormonal, kokain, "stimulant", lan "tranquilizing drug" (Banks 36)
"Curare" (dat kanggé nglumpuhaken) lan kina bahan kanggé obat malaria) ugi pinanggih ing mriki
Wekdal punika, satunggiling aji ékonomi ingkang ageng saking wana jawah tropis inggih punika turisme.
Tiyang kathah ingkang gadhah kekarepan kekésahan ngantos nglanglang bawana supados saged ngraosaken piyambak lelana wonten ing wana jawah
Kauntungan ékonomi turisme punika minangka cara ingkang saé kanggé ngrukti lan nglestarèkaken wana jawah
Wana jawah ngasilaken rupi-rupi produk kéwan kalebet madu, daging, lan kasil sanèsipun kados déné kulit lan gadhing
Wigati tumrap Sistim Ekologi
Minangka tambahan, wana jawah tropis ugi nyadhiaaken jasa ékosistem
Wana jawah wigati sanget tumraping "biological diversity", ngatur jawah lan ngedhalèkaken banjir lan ningkataken ngèlmu kawruh
Jasa ékosistem punika wau saged dipun-ginakaken déning manungsa tanpa mbetahaken modifikasi punapa-punapa
"Artikel punika, ingkang kedah dipundarbèni sadaya basa." Wonten upaya-upaya konservasi habitat wana jawah, ing antawisipun:
Il Principe Il Principe (basa Inggrisé: The Prince), iku risalah pulitik, buah karya falsafah pulitik Niccolò di Bernado Machiavelli
Wiwitané dijenengaké "De Principatibus" (Bab Kakuwasan), lan ditulis ing taun 1513, nanging durung diterbitake nganti taun 1532, ya iku limang taun sawisé sédani Machiavelli
Rislah iku mau sakbeneré ora mung siji-sijiné karya Machiavelli, nanging minangka salah siji kang paling kawentar
Pandhangan kang dijelasaké déning Machiavelli sajeroning "The Prince" manawa rada ekstrim
Bab iku amarga dhèwèké urip ing taltah Florence kang wektu iku tansah ana konflik pulitik
Mulané, aji utama kang dipentingké déning Machiavelli ya iku stabilitas
Téyori Pulitik sajeroning "The Prince" sok dipuja minangka gagasan kang mènèhi inspirasi marang para pangèran kanggo nggayuh kakuasaan, utawa tumrap para pangèran kang lagi mengku kalungguhan kanggo njaga kakuasaané
Miturut Machiavelli, moralitas kang paling wigati iku nagara kang wicaksana lan stabil, déné tindak apa waé—sanajan kotor lan kurang manusiawi—isih bisa dibeneraké
Sanajan mangkono, para pangeran wajib nindakaké apa waé kanggo njaga kakuasaané, nanging sakndhuwuré iku kabèh Machiavelli nganjuraké banget supaya aja nganti para pangèran mau dibenci
Andharan pambuka sajeroning "The Prince" mratélakaké cara mimpin kang efektif sajeroning sawatara modèl kakuasaan (upamané, lagi diangkat/ngrebut? vs
Machiavelli ngandharaké, upama dadi anggota bangsawan Florence, cara kang paling apik kanggo ngèntukaké, njaga, lan nglindhungi nagara ya iku nganggo cara perang lan kakejeman
"The Prince" dianggep buku kang paling duwé prabawa sajeroning pulitik, mligi ing babagan carané ngrengkuh, nglestarèkaké lan migunakaké kakuatan pulitik.
Pasarékatan Bangsa-Bangsa "Artikel punika prakawis Perserikatan Bangsa-Bangsa
Kanggé pangertosan sanès PBB mangga pirsani PBB (disambiguasi)." Pasarékatan Bangsa-Bangsa (ꦥꦱꦫꦺꦏꦠ꧀ꦠꦤ꧀ꦧꦁꦱꦧꦁꦱ) utawi kasingkat PBB (basa Inggris: United Nations utawi kasingkat UN) punika satunggaling organisasi internasional ingkang anggotanipun méh sadaya nagari ing donya
Lembaga punika dumadi kanggé maringi fasilitas ing hukum internasional, pangamanan internasional, lembaga ékonomi, lan pangayoman sosial
Pasarékatan Bangsa-Bangsa dipunadegaken ing San Francisco tanggal 24 Oktober 1945 sasampunipun Konferensi Dumbarton Oaks ing Washington, DC, nanging Sidang Umum ingkang kapisan-dipunrawuhi wakil saking 51 nagari-nembé lumampah tanggal 10 Januari 1946 (ing Church House, London)
Saking taun 1919 dumugi taun 1946, wonten satunggal organisasi ingkang mirib, namanipun Liga Bangsa-Bangsa, ingkang saged kaanggep dados pendhahulunipun PBB
Kawit kaadegaken ing San Francisco tanggal 24 Oktober 1945 sakedhikipun 192 nagari dados anggota PBB
Sedaya nagari ingkang kagabung ing wadhah PBB nelakaken independensinipun piyambak-piyambak, kejawi Vatikan lan Takhta Suci sarta Républik Cina (Taiwan) ingkang kagabung ing lebet wewengkon Tiongkok taun 1971
Ngantos taun 2007 sampun wonten 192 nagari Anggota Perserikatan Bangsa-bangsa
Sekretaris Jenderal Ban Ki-moon saking Koréa Kidul ingkang sapunika njabat wiwit 1 Januari 2007
Minangka panerus saking organisasi Liga bangsa-bangsa (1919–1946), ingkang Amérikah Sarékat boten ndhèrèk nggabung, PBB dipunadegaken ing taun 1945 kanggé njagi perdamaian internasional lan promosi kerjasama ngrampungi masalah ékonomi, sosial lan kamanungsan
Rencana kongkrit paling wiwitan bab organisasi donya énggal punika saking prakarsa Départemen luar nagari AS ing taun 1939
Roosevelt ingkang sepindhahan munculaken istilah 'United Nations' minangka istilah kanggé njlèntrèhaken nagari-nagari sekuthu salebeting Perang Donya II
Istilah punika kanthi resmi dipunanggé ing tanggal 1 Januari, 1942 nalika 26 pamaréntah napak-astani the Piagam Atlantik (Atlantic Charter), minangka janji badhé nerasaken upados perang
Ing tanggal 25 April 1945, Konferensi bangsa-bangsa bab organisasi internasional dipunwiwiti ing San Francisco, dipunrawuhi déning 50 wakil pamaréntah lan sawatawis organisasi non pamaréntah (NGO) kanggé nyusun rancangan Piagam PBB
PBB dipunanggep resmi madeg ing tanggal 24 Oktober 1945 nalika ratifikasi Piagam déning lima anggota tetep Dewan Kaamanan PBB—Prancis, Républik Rakyat Cina, Uni Soviet, Inggris lan Amérikah Sarékat—lan déning mayoritas 46 panapak-asta sanèsipun
Patemon sepindhahan Sidang Umum PBB, kanthi wakil saking 51 nagari, lan Dewan Kaamanan, dipunwontenaken ing Westminster Central Hall ing London ing wulan Januari 1946
"Artikel utama: Sistem PBB" Sistem PBB
Sistem PBB punika dipundhasaraken dhumateng gangsal badan utami (sadèrèngipun wonten enem – Dhéwan Perwalian PBB bubar ing taun 1994); Sidang Umum, Dhéwan Kaamanan, Dhéwan Ékonomi lan Sosial (ECOSOC), Sekretariat, lan Mahkamah Internasional utawi "International Court of Justice"
Sekawan saking gangsal badan kasebat dumunung wonten ing Markas PBB ing New York City
Mahkamah Internasional dumunung ing Den Haag, déné badan liyané manggon ing kantor PBB ing Jenewa, Wina, lan Nairobi
Institusi PBB sanèsipun sumebar ing saindhenging donya
Basa resmi ing PBB wonten enem, ingkang dipunanggé wonten ing salebeting patemon antar pamaréntah lan dhokumèn, inggih punika Basa Arab, Basa Cinten, Basa Inggris, Basa Prancis, Basa Ruslan, lan Basa Spanyol, sementawis Sekretariat nganggé kalih basa kerja, basa Inggris lan basa Prancis
Gangsal basa resmi kapilih nalika PBB dipunadegaken; basa Arab dipuntambahaken ing taun 1973
Pitedah èditorial PBB mratélakaken bilih standar basa Inggris ingkang dipunanggé wonten ing dhokumèn punika basa Inggris Britis kanthi éjaan Oxford ("Oxford spelling") (en-gb-oed), lan standar tulisan Cinten ingkang dipunagem inggih punika aksara Cinten ingkang sampun dipunprasajakaken ("simplified Chinese character")
Aksara punika nggentos aksara Cinten tradhisional ing taun nalika wakil PBB saking Cinten dipungentos saking Républik Cina (Taiwan) dhumateng RRC
Badan utami PBB wonten enem, inggih punika: "Artikel utama: Anggota PBB" Nagari anggota
Cacahing nagari anggota PBB ing mangsa sapunika 192 nagari
Pirsani artikel Anggota PBB kanggé dhaftar lengkap sarta tanggal mlebetipun.
Sapunika wonten 192 anggota PBB, nyakup mèh sedanten nagari mardika ing donya
Saking kantoripun ingkang sumebar ing donya, PBB lan badan-badan mliginipun mutusaken masalah-masalah administratif lan substantif salebeting patemon rutin ingkang diunawontenaken taun lumampah
Organisasi punika dipunpérang dados badan administratif, mliginipun: Sidang umum (minangka sidang utami); Dewan Kaamanan (ingkang nemtokaken resolusi tinamtu tumrap perdamaian lan kaamanan); Dewan Ékonomi lan Sosial (mbiyantu promosi ékonomi internasional lan kerjasama lan pembangunan sosial); Sekretariat (nyadiakaken pasinaon, informasi, lan fasilitas ingkang dipunbetahaken déning PBB); Mahkamah Internasional ("International Court of Justice") (minangka organ hukum)
Badan tambahan ingkang ngurusi badan-badan ing salebeting sitem PBB, kados World Health Organization (WHO), World Food Programme (WFP) lan United Nations Children's Fund (UNICEF)
Organisasi punika mawa béya asal saking kontribusi sukarila nagara-nagara anggota, lan gadhah enem basa resmi: Arab, Cina, Inggris, Prancis, Ruslan, lan Spanyol.
Grahana srengéngé Grahana srengéngé kadadosan nalika posisi Bulan wonten ing antaraning Bumi lan Srengéngé saéngga nutup sapérangan utawi sadaya cahya Srengéngé
Éwadéné Bulan langkung alit, ayang-ayangipun Bulan saged nglindhungi cahya Srengéngé sapenuhipun amargi Bulan ingkang tebihipun kirang langkung 384.400 kilomèter saking Bumi langkung celak kabandhingaken Srengéngé ingkang gadhah tebih kirang langkung 149.680.000 kilomèter
Grahana Srengéngé saged kapérang dados tigang jinis inggih punika: grahana total, grahana sapérangan, lan grahana cincin
Grahana Srengéngé dipunsebat grahana total manawi puncak grahana, piringan Srengéngé katutup sapenuhipun déning piringan Bulan
Ing wekdal punika, piringan Bulan sami agengipun utawi langkung ageng saking piringan Srengéngé
Ukuran piringan Srengéngé lan piringan Bulan piyambak malih-malih gumantung ing tebihipun jarak Bumi-Bulan lan Bumi-Srengéngé
Grahana sapérangan dumados manawi piringan Bulan (wekdal puncak gerhana) namung nutup sapérangan saking piringan Srengéngé
Ing grahana punika, mesthi wonten péranganing piringan Srengéngé ingkang boten katutup déning piringan Bulan